Тәрбие сағатының тақырыбы: **Қарттарым – асыл қазынам.**

Тәрбие сағатының мақсаты: Жас жеткіншектердің бойына үлкенді сыйлап

тыңдай білуге, халқының салт –дәстүрінен нәр алуға, инабаттылық пен

мейірімділікке тәрбиелеу.

**Түрі:** Пікір алмасу

**Әдісі:** Ой қозғау, әңгімелесу,сұрақ-жауап

**Көрнекілігі:**  нақыл сөздер,ән тыңдау,видеорлик көрсету.

**Барысы:І.Ұйымдастыру.**

Мұғалім: Айтары мол ғұлама,
Көп жасаған бұл адам.
Әкесі ол әкеңнің,
Білер оны сұраған, Ол кім?    (Ата)

Аймалайды «Күнім»деп,
Мейірімді жүзі күлім деп.
«Тәтті-ақ» дейді немере,
Бал шырындай үнің деп.Ол кім?    (әже)

Ата-әжесінің мақтанышы, ұрпағы. Ол кім? (Бала)

**ІІ. Видео Қарт ата туралы.** **https://youtu.be/AgJXkxbfpZ8**

**ІІІ.Сұрақ –жауап:**

**-Балалар мына видеодан не түсіндіңдер?**

**-Осы видеода кімдер сендерге ұнамады?**

**-Сендер қарт ата –әжелеріңді қалай құрметтейсіңдер?**

Мұғалімнің сөзі: Неткен шіркін уақыт десеңші, осылайша ортамызда жүрген қарияларымыздың бір кезде елі, халқы, келешек ұрпағы үшін жасаған игі істері ерекше орын алады. Қазіргі кезде біздің мемлекетімізде қарттарға үлкен мән беріп, көңіл аударып, жан- жақты үкімет тарапынан қамқорлық жасалуда. Қазақстанның өсіп- өркендеуіне, еліміздің бейбітшілік тыныш өмір кешуіне өз үлестерін қосқан осы ардақты да аяулы қарттарымыздың арқасы деп есептейміз. Олардың өмір жолдары бүгінгі ұрпаққа табылмас қазына.

Көп жасаған қария

Ақылы теңіз дария.

Көп өнеге сөзі бар,

Ізі – соқпақ, сөзі – нәр.

Ата салты ардақты,

Әрбір сөзі салмақты.

Сол сөздерді ұқпасаң,

Тістерсің бір күн бармақты.

Әділжан:

Қош келіпсіз ақ жаулықты аналар.

Ақыл кенін арқалаған аталар.

Алдарыңда жауқазындай құлпырған,

Біз алаңсыз алаңсыз балғын шақты балалар.

Армысыз ауылымның асылдары

Жайнасын көңілдердің жасыл бағы.

Сіздер үшін ән мен күй,өлең мен би,

Сіздер үшін мереке шашулары.

Ринат:

Сәл еңкейген нұр жүзінен әл тайып,

Қуат кетіп бара жатыр қартайып.

Отбасында, бала – шаға қасында

Жетпістер мен сексендер жүр қалқайып.

Көңіл жетім болмаған соң сыңары,

Жас баладай жаутаңдаған жанары,

Қайта – қайта қарағың кеп тұрады,

Қағыс естіп қалбақтайды баладай

Мәпелеңдер қарт біткенді аялап....

Ниеті ақ,көңілі кең даладай

Кімге болсын қарттық жетер аяңдап.

Дәулет:Әже- ақ сүт берген аналардың анасы, Әже әрқашанда балалық бал дәуреннің басы.Қасында болып , асыраушы,аялаушы ,тәрбиелеуші басты кісі .Ана перзентін көбінесе әженің қарауында қалдырады. «Жан жүрегім,жарығым»деп әже немересін,шөбересін жүрегіне теіейді. Жан жүрегін салып нәрестені,бүлдіошін жасөспірімді тәрбиелейді.

Ерасыл:

Тентек болсам ашынып

Жақсы іс қылсам асырып

Маған сақтап жүреді

Тәттіні де жасырып.

Тосып тәтті дәмдерін,

Ол бар жерде бал жедім.

Мен ұйықтарда айтады

Ертегісін,әндерін.

Біздің үйде осындай,

Әжетайым бар менің.

Әсемай:

Аймалайды «Күнім» деп.

Мейірімді жүзің күлімдеп.

«Тәтті-ақ» дейді немере ,

Бал шырындай үні деп.

Нұрхан:

Ата күні,әже күні,әлем күні

Әлемді тербетеді ақылды үні

Әжесіз жан туған жоқ жер бетінде

Ұғып ал бөбектерім сендер мұны

Ата-әже мерекелеріңіз құтты болсын

Жанұяңызға тек қана шаттық толсын

Немерелеріңіздің өнерін тамашалап

Жүздеріңізге көтеріңкі көңіл толсын.

Арсен:

Атам менің әманда,

Әдепті жан бол деген

Атам сөзі санамда,

Жасы үлкенге жол берем.

Алдын орап кісінің,

Кесіп өтпе көлденең

Ізетімен кішінің

Сәлемдесіп қол берем

Атам менің әманда,

Кішіпейіл бол деген

Ата сөзі санамда

Мақтанбауды жөн көрем.

Атам менің әманда

Әділетті бол деген,

Ата сөзі санамда

Жүрмін тура жолменен

Нұрасыл:

Аппақ шашың күн сайын қылаңдаған,

Зейнет емес бейнеттен арылмаған.

Тәңірімдей табынып өтем мәңгі,

Қариялар өзіңді ел сыйлаған.

Данияр:

Аташым менің тірегім,

Көп еді-ау сенің тілегің.

Атыңды сенің ардақтап,

Жүремін ір кез мақтанып.

Ақарыс:

Қалай қиып қарттарды тастайды екен

Қиналғанын баласы білмейме екен

Жастары да олардың келіп жеткен

Жалғыздықтан жабырқап жүріп кеткен

Өзі кейін шал кемпір болмай ма екен

Қарттаүйі оларға пана ма екен

Қарттар үйі болмаса қарттар да жоқ

Бірақ соны балалар ұғар ма екен

Жандәулет:

Нағыз әке ақылгөй де асқар жан

Барлық ұрпақ әкелерден басталған.

Ал әкелер өздеріңе арналмақ.

Бұл айтатын асқақ ән.

Жанерке Жаңабай «Атам,әжем» әнін орындайды.

«Ғажайып қоржын» ойыны.

Ойынның мақсаты: балаларды ата-бабамыздың салт-дәстүрін құрметтеу,оларды жадыларында жаңғырту.

Сұрақтар:

1.Жеті атаны ата-  ата, әке, бала, [немере](https://kk.wikipedia.org/wiki/%D0%96%D0%B5%D1%82%D1%96_%D0%B0%D1%82%D0%B0%22%20%5Cl%20%22%D0%9D%D0%B5%D0%BC%D0%B5%D1%80%D0%B5), [шөбере](https://kk.wikipedia.org/wiki/%D0%96%D0%B5%D1%82%D1%96_%D0%B0%D1%82%D0%B0#%D0%A8%D3%A9%D0%B1%D0%B5%D1%80%D0%B5), [шөпшек](https://kk.wikipedia.org/wiki/%D0%96%D0%B5%D1%82%D1%96_%D0%B0%D1%82%D0%B0#%D0%A8%D3%A9%D0%BF%D1%88%D0%B5%D0%BA), [немене](https://kk.wikipedia.org/wiki/%D0%96%D0%B5%D1%82%D1%96_%D0%B0%D1%82%D0%B0#%D0%9D%D0%B5%D0%BC%D0%B5%D0%BD%D0%B5).

2.Апта күндерін жатқа айт:дүйсенбі,сейсенбі,сәрсенбі,бейсенбі,жұма ,сенбі,жексенбі

3.Жеті қазынаны ата:

1. жүйрік ат; 2қыран бүркіт; құмай тазы; берен мылтық;
2. қанды ауыз қақпан; майланғыш ау; өткір кездік.

4.Тұсау кесу салты қалай жасалады? Тұсаукесер – сәби бесіктен шығып, еңбектеуден өткен соң, қаз тұрып, тәй-тәй басқанда жасалатын дәстүр. Бала екі табанымен тұрып, алғашқы қадам жасауға талпына бастаған сәтте дана қазақ “баламыз тез жүріп кетсін” деген ниетпен, сәбидің тұсауын кестіріп, думандатын той жасайды.

Ырымшыл қазақ тұсауы кесілмеген бала сүріншек, болашақта жығылғыш болады деп пайымдайды. Ал тұсауы кесілген бала біреудің ала жібін аттамайтын адал, жолы ашық азамат болады деп санаған.

5.Шілдехана деген не?

Өмірге келген нәрестенің құрметіне жасалатын той. Мал шаруашылығымен айналысқан қазақ халқы адам өмірге келгеннен кейін, жақындарына сүйінші сұрап жаушы жібереді. Сүйінші хабарды жеткізгендер ұл туса – “ат ұстар” немесе “жылқышы”, қыз туса – “көйлек тігер”, “қырық жеті” немесе “сауыншы туды” деп хабарлаған. Одан кейін туған-туыстар, көршілер және алыс-жақын ағайындар Шілдеханаға жиналады да “бауы берік болсын” деп тілек айтып, шашу шашып келеді. Шілдехана мәні алғаш нәрестені жын-періден қорғап, “күзету” деген сенімге саяды. Бұл ғұрыптың түпкі мәні бала мен ананы тіл-көзден сақтау, жын-шайтандардан қорғау дегеннен туындаған.

6.Бесікке салу дегеніміз не?

Бесікке салу жолы үлкен немесе елдің тәрбиелі, өнегелі әжелеріне, әйелдерге тапсырылады. Ол бесікті отпен аластап "тыштырма" жасап алып, баланы бесікке бөлейді. Бесік үстіне жеті түрлі қадірлі, таза заттар қойылады. Бесікке салған адамға "бесікке салар", яғни кәделі сый беріледі. Осындай қуаньпп үстінде "Бесік жыры" айтылады.

Бесіктің сәби денсаулығьна, тазалығына пайдасы өте зор. Бесіктегі сәбидің бойы, қол аяғы түзу, ширақ болады. Сондай-ақ бесік баланың кездейсоқ құлаған заттан, суық пен ыстықтан да қорғайды. Пәле-жаладан сақтасын деп ырымдап, оған тұмар, бүркіт тұяғы, жыланның бас сүйегі, кірпі сияқты заттар тағып қояды.

7.Сабан той деген не?

Мұны егінші ел жасайды. Егін бітік шығып, қырманын қызылдап, оны төкпей-шашпай, суыкқа ұрынбай мезгілінде жинап алған ел күзде "сабан той" өткізеді. Әрине, мұнда да кең дастарқан жайылып, ақсақалдар бата береді. Палуан күрес, ойын-сауық түрлері өткізіледі.

8.Наурыз төл деген не?

Наурыз айында мал төлдей бастайды. Олар "наурыз төлі" деп аталып, төл басы ретінде бағаланып, мал жанды қазақ баласы оны ерекше күтіп бағады. Төл басы сатылмайды, ешкімге сыйға берілмейді. Мұндай малды көбінесе өз қызығына, тойына, кұрбан айт күндерінде сойып, ырым етеді.

9.Наурыз көжеге қосылатын тағамдарды ата:

 Халықтық дәстүр бойынша оған бидай, тары, сүр ет, бұршақ, сүт, су, тұз сияқты кем дегенде жеті түрлі азықтық заттар міндетті түрде қосылуы тиіс. Соғымнан арнайы сақталған мүшелер (қазы, қарта, шұжық, т.б.) де қосылады.

10.Ұзынсары дегеніміз не?

22 наурыз бен 23 маусым аралығындағы ұзарған ұзақ күнде қыстан қалған соғым етін асып жейді.

11.Көктем мезгілін сипаттап бер. Көктемде күн ұзарып,түн қысқарады. Қар еріп ,жерде шалшық пайда болады.Құстар жылы жақтан оралады. Жер бусанып, егіншілер жер жыртып, дән себеді.Адамдар жеңіл киіне бастайды.

12.Көктемде болатын мерекелерді ата: 1наурыз-алғыс айту күні, 8-наурыз әйелдер мерекесі, 22-наурыз ұлыстың ұлы күні,12-сәуір ғарышкерлер күні,1-мамыр Қазақстан халықтары бірлігі күні,7-мамыр қазақстан қарулы күштері мерекесі(Қазақстан әскері күні), 9-мамыр –жеңіс күні,25-мамыр соңғы қоңырау күні.

* 13.Қазақтың тыйым сөздерін ата: бүйіріңді таянба,тізеңді құшақтама,күлді баспа,малды теппе,табалдырыққа тұрма,түнде үйге қарай жүгірме,үлкеннің алдын кесіп өтпе, ақты төкпе,адамды айналма,ауруға күлме,біреуге жамандық тілеме,көкті жұлма,ішегіңді тартпа,нан қиқымын шашпа.....
* 14 Қазақстанның тәуелсіздік алған күн.1991 26-желтоқсан
* 15.Қазақстандық ғарышкерлерді ата. Тоқтар Әубәкіров1991ж 2қазан ,
* Талғат Мұсабаев1994,1998,2001 ж,Айдын Әйімбетов. 2015 ж 2қыркүйекте ұшты.
* 16.Киіз үйдің бөліктерін ата: шаңырақ,уық,кереге,сықырлауық,түндік,ши,үзік.
* 17.Ат әбзелдерін ата:    [ер](https://kk.wikipedia.org/wiki/%D0%95%D1%80), [тоқым](https://kk.wikipedia.org/wiki/%D0%A2%D0%BE%D2%9B%D1%8B%D0%BC), [өмілдірік](https://kk.wikipedia.org/wiki/%D3%A8%D0%BC%D1%96%D0%BB%D0%B4%D1%96%D1%80%D1%96%D0%BA), [құйысқан](https://kk.wikipedia.org/wiki/%D2%9A%D2%B1%D0%B9%D1%8B%D1%81%D2%9B%D0%B0%D0%BD), [үзеңгі](https://kk.wikipedia.org/wiki/%D2%AE%D0%B7%D0%B5%D2%A3%D0%B3%D1%96), [айыл](https://kk.wikipedia.org/wiki/%D0%90%D0%B9%D1%8B%D0%BB),  [пыстан](https://kk.wikipedia.org/wiki/%D0%9F%D1%8B%D1%81%D1%82%D0%B0%D0%BD), [жүген](https://kk.wikipedia.org/wiki/%D0%96%D2%AF%D0%B3%D0%B5%D0%BD), [ноқта](https://kk.wikipedia.org/wiki/%D0%9D%D0%BE%D2%9B%D1%82%D0%B0),  [көпшік](https://kk.wikipedia.org/wiki/%D0%9A%D3%A9%D0%BF%D1%88%D1%96%D0%BA), [шылбыр](https://kk.wikipedia.org/wiki/%D0%A8%D1%8B%D0%BB%D0%B1%D1%8B%D1%80), [қамшы](https://kk.wikipedia.org/wiki/%D2%9A%D0%B0%D0%BC%D1%88%D1%8B)

Халқымыз қашанда дария көңіл, кең кеуде қарттарымен мақтана білген. Ақсақалы мен ақ шашты ананы қадірлегені соншалық, ақ киізге отырғызып, көтерген екен. Бүгінде біздің аталарымыз бен аналарымыз да сондай құрметтен кенде емес. Орны – төр, қатары – алдыңғы сапта. Еліміздің қарттары үшін жыл сайын қазан айының алғашқы күнінің орны айрықша.

БҰҰ-ның Бас Ассамблеясы 1990 жылы 14 желтоқсанда 1 қазанды Халықаралық қарттар күні деп жариялады. Тоқсаныншы жылдардың басында Еуропада, бері келе Америкада кең атап өтілетін мереке, жылдар өте әлем бойынша тойлана бастады Кез келген қария бұл күнді асыға күтетіндей. Оның себебі сол мерекеде оларды бұрын өздері жұмыс істеген ұжымы қонаққа шақырады. Онда әр зейнеткер байырғы ұжымымен кездесіп, жастарға ақыл кеңестерін айтып бір серпіліп қалады.

Өмір оты ерте өшірілмесе, адам баласының қартаюы табиғи заңдылық. Қарттардың тілегі – ел амандығы, жұрт тыныштығы. Олар бүгінгісін ғана ойламайды, өткен өмір жолын зерделеп, алдын болжауға тырысады.

Қарттар – кісіліктің төресі.

«Бала өсіргің келсе, дана жүректі қатты ұста, үйрет білім, ізетті»,- деп Әбу Насыр әл-Фараби айтпақшы, аталардан қалған ұлағатты ғибрат аларлық сөздерді баларларға халықтың асыл қазынасы саналатын қарттарымыз жас ұрпақтарға үйретіп, айтып, санасына сіңірейік.

Мейірімі мол ананың

Жүрегі жылы қолы кең.

Кең пейілді атаның

Жүзі жылы жолы кең.

Қазақтар – « Төріңнен қарт кетпесін» деп тілеген халық. Жасы үлкенге құрмет ету, қарттың бүгілген беліне сүйеу болу – біздің ата дәстүріміз.
Өзіңді өмірге келтірген, тіршілігіңе нәр берген ата-ананың алдында адамның парыз-міндеті өлшеусіз.

Атам,әжем әні.Орындайтын Серіков Марлен

Балалар ата –әжелерге арналған ақындар шығармаларын оқиды.

 Диас:

Аброй амандағың арта берсін

Бақ дәулет қызығымен қатар берсін.

Тыныштық елімізге бере берсін.

Молшылық жерімізге ене берсін.

Соғыстан ел-жұртымыз аман болып

Қызығын бейбіт өмір көре берсін.

Қарттарым сіздерге Алла саулық берсін,

Денсаулық ауызбірлік бола берсін.

Тап-таза абыройлы болғаныңды

Қазіргі ел билеген жастар көрсін.

Хор:Біз бақытты баламыз.

Қарттық - деген қасиетті ұғым бір,
Мені өзіңнің пейіліңмен жылындыр.
Балалардың болашағын аңсаған
Бойларында бір керемет жылу жүр.